কেনিয়া পর্বত
মাউন্ট কেনিয়া কেনিয়ার সর্বোচ্চ পর্বত,  , এবং আফ্রিকার দ্বিতীয়-সর্বোচ্চ পর্বত, কিলিমাঞ্জারো র পরেই  । পর্বতটির সর্বোচ্চ শিখরগুলি হল  বাতিয়ান (৫,১৯৯ মিটার (১৭,০৫৭ ফু)), নেলিওন (৫,১৮৮ মিটার (১৭,০২১ ফু)) এবং পয়েন্ট লেনানা (৪,৯৮৫ মিটার (১৬,৩৫৫ ফু))।মাউন্ট কেনিয়া, কেনিয়ার প্রাক্তন পূর্ব প্রদেশ, অধুনা পূর্ব অঞ্চলে, নিরক্ষরেখার  ১৬.৫ কিলোমিটার (১০.৩ মা) দক্ষিণে, রাজধানী নাইরোবি থেকে প্রায়  ১৫০ কিলোমিটার (৯৩ মা) উত্তর-উত্তরপূর্ব অবস্থিত। কেনিয়া পর্বতের নাম থেকেই কেনিয়া প্রজাতন্ত্রের নামটি এসেছে।  মাউন্ট কেনিয়া একটি স্ট্র্যাটোভলক্যানো বা মিশ্র আগ্নেয়গিরি যা গঠিত হয়েছিল প্রায় ৩ মিলিয়ন বছর পূর্বে  ইস্ট আফ্রিকান রিফট. খোলার পরে। হিমবাহীকরণের আগে এটা ছিল ৭,০০০ মি (২৩,০০০ ফু) উঁচু। এর পরে এই অঞ্চল হাজার হাজার বছর ধরে একটি বরফ ক্যাপ দ্বারা আবৃত ছিল। এর ফলশ্রুতিতে, মূলকেন্দ্র থেকে বহু সংখ্যক ক্ষয়প্রাপ্ত ঢাল এবং অসংখ্য উপত্যকা বেরিয়ে এসেছে । বর্তমানে মোট ১১টি ছোট হিমবাহ রয়েছে। বনভূমি যুক্ত ঢালগুলি কেনিয়ার অধিকাংশ অঞ্চলের জলের একটি গুরুত্বপূর্ণ উৎস। বেস থেকে চূড়ান্ত পর্যায় (সামিট) পর্যন্ত বিভিন্ন বায়োম (ভেজিটেশন ব্যান্ড) আছে। অপেক্ষাকৃত নিচু ঢালগুলি  বিভিন্ন রকম বনভূমি দ্বারা আচ্ছাদিত । অনেক আলপাইন প্রজাতির গাছপালাগুলি কেনিয়া পর্বতেই পাওয়া যায়, যেমন দৈত্যাকার লোবেলিয়াস এবং সেনেসিওস এবং রক হাইর‍্যাক্সের একটি স্থানীয় উপজাতি এর । কেন্দ্রস্থলে প্রায় ৭১৫ কিমি২ (২৭৬ মা২) এলাকা জুড়ে একটি ন্যাশনাল পার্ক গঠিত হয়েছে যেটি ১৯৯৭ সালে ইউনেস্কো ওয়ার্ল্ড হেরিটেজ সাইট হিসেবে তালিকাভুক্ত হয়েছে ।প্রতি বছর পার্কটি প্রায় ১৬,০০০ দর্শক দর্শন করেন।